দেখুন এটা একটা দিনলিপি। গল্পের মতো কোনও প্লট যেমন নেই, তেমনি কোনও ভুমিকা কিংবা উপসংহার নেই। তাই কাউকে আমার কোনও মতামত দেওয়ার নেই। তবে এই জেলের কদিন আমাকে মানবিকতা শিখিয়েছে। সব মানুষের সবটুকু কখনোই খারাপ নয়। ভাল-মন্দ সবার মধ্যে আছে। প্রত্যেক মানুষের মধ্যে আলাদা আলাদা অনুভুতি আছে। আর প্রতেকেই তো একটা না একটা সময় জেলেই থাকে। মানুষ যখন শুধুমাত্র নিজের চিন্তা ভাবনাকে নিজস্ব একটা গণ্ডির মধ্যে আটকে ফেলে, তখন সে তার চারপাশে পাঁচিল তুলে দেয়। আমরা যদি জীবন সম্পর্কে একটু অন্য রকম ভাবে ভাবি, তাহলেই নিজেদের এই স্বরচিত জেল থেকে মুক্ত হতে পারব।